CELEX: 62019CN0393
Language: hu
Date: 2019-05-21 00:00:00
Title: C-393/19. sz. ügy: Az Apelativen sad — Plovdiv (Bulgária) által 2019. május 21-én benyújtott előzetes döntéshozatal iránti kérelem — OM elleni büntetőeljárás

2019.9.2.   
            
            
               HU
            
            
               Az Európai Unió Hivatalos Lapja
            
            
               C 295/5
            
         
      Az Apelativen sad — Plovdiv (Bulgária) által 2019. május 21-én benyújtott előzetes döntéshozatal iránti kérelem — OM elleni büntetőeljárás
      (C-393/19. sz. ügy)
      (2019/C 295/08)
      Az eljárás nyelve: bolgár
      
         A kérdést előterjesztő bíróság
      
      Apelativen sad — Plovdiv
      
         Az alap-büntetőeljárás résztvevője
      
      OM
      
         Az előzetes döntéshozatalra előterjesztett kérdések
      
      
                  1)
               
               
                  Úgy kell-e értelmezni az Európai Unió Alapjogi Chartája 17. cikkének (1) bekezdését, hogy a közérdek és a tulajdonhoz való jog védelmének követelménye közötti megfelelő egyensúly felborítása miatt tiltott a Bolgár Köztársaság Nakazatelen kodekse (büntető törvénykönyv, NK) 242. cikkének (8) bekezdése szerintihez hasonló olyan nemzeti szabályozás, amely szerint el kell kobozni az állam javára a minősített csempészés elkövetéséhez használt, olyan harmadik fél tulajdonát képező fuvareszközt, akinek nem volt tudomása, és nem kellett, hogy tudomása legyen, illetve nem lehetett tudomása arról, hogy alkalmazottja bűncselekményt követ el?
               
            
                  2)
               
               
                  Úgy kell-e értelmezni az Európai Unió Alapjogi Chartájának 47. cikkét, hogy tiltott az NK 242. cikkének (8) bekezdése szerintihez hasonló olyan nemzeti szabályozás, amely szerint a cselekményt elkövető személytől eltérő személy tulajdonát képező fuvareszköz elkobozható anélkül, hogy a tulajdonos közvetlenül igénybe vehetné az igazságszolgáltatást álláspontjának ismertetése céljából?